Meyer Prinstein

Meyer Prinstein (født Mejer Prinsztejn 22. desember 1878, død 10. mars 1925)  var en amerikansk friidrettsutøver. Han tok verdensrekord i lengdehopp og vant gullmedaljer i tre olympiske leker.

Prinstein ble født i  Szczuczyn i Polen. Foreldrene, som var polsk-russiske jøder, flyttet til New York i 1883 og like etter til  Syracuse, New York. Meyer var den tredje i en søskenflokk på ni. Han var kaptein på friidrettslaget til Syracuse University.

 Verdensrekorder 
Prinstein satte verdensrekord i lengde 11. juni 1898 i New York, med resultatet 7,235 meter (23 fot og 8⅞ tommer). Rekorden ble slått, først av William Newburn fra Irland og senere av Alvin Kraenzlein. Prinstein tok tilbake rekorden 28. april 1900, da han hoppet 7,50 meter i  Philadelphia. Denne rekorden stod i fire måneder, til den ble slått av iren Peter O'Connor 29. august 1900.

 OL 
Prinstein tok sølv i lengde under OL 1900 i Paris, der han ble slått av Alvin Kraenzlein. Dagen etter vant han gull i tresteg, etter å ha slått vinneren fra OL 1896, James Connolly.

I OL 1904 i St. Louis vant han gull i både lengde og tresteg, og er den eneste utøveren som har gjort dette. I tillegg kom han på 5.-plass på 60 m og 400 m.

I OL 1906 vant han gull i lengde igjen, denne gang foran verdensrekordinnehaveren Peter O'Connor.

 OL-medaljer 
 1900  Paris - 16px|Gull Gull i friidrett, tresteg  USA
 1904  St. Louis - 16px|Gull Gull i friidrett, tresteg  USA
 1904  St. Louis - 16px|Gull Gull  i friidrett, lengdehopp  USA
 1900  Paris - 16px|Sølv Sølv i friidrett, lengdehopp  USA
 (1906  Athen - 16px|Gull Gull  i friidrett, lengdehopp)

 Referanser 

 Eksterne lenker 


Kategori:Lengdehoppere fra USA
Kategori:Tresteghoppere fra USA
Kategori:Olympiske mestere for USA
Kategori:Medaljevinnere under Sommer-OL 1900
Kategori:Deltakere for USA under Sommer-OL 1900
Kategori:Friidrettsutøvere under Sommer-OL 1900
Kategori:Medaljevinnere under Sommer-OL 1904
Kategori:Deltakere for USA under Sommer-OL 1904
Kategori:Friidrettsutøvere under Sommer-OL 1904
Kategori:Medaljevinnere under Sommer-OL 1906
Kategori:Deltakere for USA under Sommer-OL 1906
Kategori:Friidrettsutøvere under Sommer-OL 1906
Kategori:Personer fra Syracuse
Kategori:Personer fra Grajewo fylke
Kategori:Verdensrekordsettere i friidrett